ಅಟಲ್ ಬಿಹಾರಿ ವಾಜಪೇಯಿ

**ಅಟಲ್ ಬಿಹಾರಿ ವಾಜಪೇಯಿ** (೨೫ ಡಿಸೆಂಬರ್ ೧೯೨೪-೧೬ ಆಗಸ್ಟ್ ೨೦೧೮) ಭಾರತದ ರಾಜಕಾರಣಿಯಾದಿತ್ತೆರ್ ಆರ್ ಮೂಜಿ ಸರ್ತಿ ಭಾರತದ ಪ್ರಧಾನ ಮಂತ್ರಿಯಾದ್ ಸೇವೆ ಕೊರ್ತೆರ್, ಸುರುತ ಸರ್ತಿ 1996ಡ್ 13 ದಿನೊತ ಅವಧಿಗ್ ಪ್ರಧಾನ ಮಂತ್ರಿಯಾದಿತ್ತೆರ್, 1998ಡ್ದ್ 1999 ಮುಟ್ಟ ಪತ್ತೊಂಜಿ ತಿಂಗೊಳ್ದ ಅವಧಿಗ್ ಪ್ರಧಾನ ಮಂತ್ರಿಯಾದಿತ್ತೆರ್, ಅವೆಡ್ದ್ ಬುಕ್ಕೊ 1999ಡ್ದ್ 2004 ಮುಟ್ಟ ಪೂರ್ಣಾವಧಿಗ್  ಪ್ರಧಾನ ಮಂತ್ರಿಯಾದಿತ್ತೆರ್. ಲೋಕಸಭೆಗ್ ಪತ್ತ್ ಸರ್ತಿ ಬುಕ್ಕೊ ರಾಜ್ಯಸಭೆಕ್ ರಡ್ಡ್ ಸರ್ತಿ ಆಯ್ಕೆಯಾದ್ ಅರ್ ನಾಲ್ ದಸಕೊದ ಕಾಲೊಡು ಭಾರತೊದ ಸಂಸತ್ ಸದಸ್ಯೆರಾದಿತ್ತೆರ್.

ಅಟಲ್‍ಬಿಹಾರಿ ವಾಜಪೇಯಿ - ಭಾರತೊದ ಮಾಜಿ ಪ್ರಧಾನಮಂತ್ರಿ, ಶ್ರೇಷ್ಠ ಸಂಸದೀಯ ಪಟು, ವಾಗ್ಮಿ, ಕವಿ ಅಂಚನೆ ನೇತಾರೆ ಬುಕ್ಕೊ ಜನನಾಯಕೆ. ಮೂಜಿ ಸರ್ತಿ ಭಾರತೊದ ಪ್ರಧಾನಮಂತ್ರಿಯಾದ್ ಇಂದೆಕ್ಕ್ ದುಂಬು ವಿದೇಶಾಂಗ ಸಚಿವರಾದ್, ವಿರೋಧ ಪಕ್ಷೊದ ನಾಯಕರಾದ್ ಕಜ್ಜೊ ಮಾಲ್ತ್‌ದೆರ್. ಇಂಬೆರ್ ಆರೆನ ಸಭ್ಯೊ, ಹಾಸ್ಯಪ್ರಜ್ಞೆ, ಉದಾರ ವ್ಯಕ್ತಿತ್ವ ಬುಕ್ಕೊ ನಡವಳಿಕೆಡ್ದ್ ದಿಂಜ ಜನಪ್ರಿಯ ನಾಯಕರಾಯೆರ್. ರಾಷ್ಟ್ರೀಯ ಪ್ರಜಾಸತ್ತಾತ್ಮಕ ಕೂಟೊದ ಅಧ್ಯಕ್ಷರಾದಿತ್ತೆರ್.

ಆರ್ ಮೂಜಿ ಸರ್ತಿ ಭಾರತೊದ ಪ್ರಧಾನ ಮಂತ್ರಿಯಾದ್ ಸೇವೆ ಸಂದಾದೆರ್, ಸುರೂಕು ೧೯೯೬ಗ್ ೧೩ ದಿನೊಕ್ಕು, ೧೯೯೮ಡ್ದ್ ೧೯೯೯ಗ್ ಮುಟ್ಟ ಪತ್ತೊಂಜಿ ತಿಂಗೊಳ್ದ ಅವಧಿಗ್ ಬುಕ್ಕೊ ೧೯೯೯ಡ್ದ್ ೨೦೦೪ಗ್ ಮುಟ್ಟ ಐನ್ ವರ್ಸೊ ಲೋಕಸಬೆಟ್ ಗೆಂದ್‌ದ್ ಪ್ರಧಾನ ಮಂತ್ರಿ ಆತೆರ್. ಲೋಕಸಭೆಕ್ ಪತ್ತ್ ಸರ್ತಿ ಬುಕ್ಕೊ ರಾಜ್ಯಸಭೆಕ್ ರಡ್ಡ್ ಸರ್ತಿ ಆಯ್ಕೆಯಾದ್ ಆರ್ ೪೦ ವರ್ಸೊದಾತ್ ಕಾಲೊಗು ಭಾರತೊದ ಸಂಸತ್ ಸದಸ್ಯರಾದಿತ್ತೆರ್. ೨೦೦೯ಗ್ ಮುಟ್ಟ ಉತ್ತರ ಪ್ರದೇಸೊದ ಲಖನೌದ ಸಂಸತ್ ಸದಸ್ಯರಾದ್ ಆರ್ ಸೇವೆ ಸಂದಾದೆರ್.  ಆರೋಗ್ಯದ ಕಾರಣೊಡ್ದ್ ಆರ್ ಸಕ್ರಿಯ ರಾಜಕೀಯೊಡ್ದ್ ನಿವೃತ್ತಿ ಆಯೆರ್. ೧೯೬೮ಡ್ದ್ ೧೯೭೨ಗ್ ಮುಟ್ಟ ಯಜಮಾನಿಕೆ ದೆತೊಂದು ದುಂಬುದ ಭಾರತೀಯ ಜನ ಸಂಘೊದ ಸಂಸ್ಥಾಪಕ ಸದಸ್ಯರೆಡ್ ವಾಜಪೇಯಿ ಒರಿಯಾದಿತ್ತೆರ್.  ಪ್ರಧಾನಿ ಮೊರಾರ್ಜಿ ದೇಸಾಯಿಯೆರೆ ಕ್ಯಾಬಿನೆಟ್‌ಡ್ ವಿದೇಶಾಂಗ ಸಚಿವರಾದಿತ್ತೆರ್.  ಆರ್ ಒರಿ ಕವಿ,  ಪತ್ರಕರ್ತೆ, ವಾಗ್ಮಿ, ಚಿಂತಕೆ, ದಾರ್ಶನಿಕೆ, ರಾಜಕಾರಣಿ ಆದಿತ್ತೆರ್.

## ಪುಟ್ಟ್, ಬಾಲ್ಯೊ, ವಿದ್ಯಾಭ್ಯಾಸೊ ಬುಕ್ಕೊ ವೃತ್ತಿಜೀವನೊ
* ವಾಜಪೇಯೆರ್ ೧೯೨೪ಗ್ ಕೃಷ್ಣದೇವಿ ಬುಕ್ಕೊ ಕೃಷ್ಣ ಬಿಹಾರಿ ವಾಜಪೇಯಿ ಅಕ್ಲೆಗ್ ಮಗ ಆದ್ ಮಧ್ಯ ಪ್ರದೇಸೊದ ಗ್ವಾಲಿಯರ್ ಕೈತಲ್ದ ಶಿಂದೆ ಕಿ ಚವ್ವಾಣಿ ಪನ್ಪುನ ಗ್ರಾಮೊಡು ಪುಟ್ಟಿಯೆರ್. ಇಂಬೆರೆ ಅಮ್ಮೆರ್ ಒರಿ ಕವಿ, ಬುಕ್ಕೊ ಸಾಮಾನ್ಯ ಸಾಲೆದ ಮಾಸ್ಟೆರ್.  ಅಟಲ್‍ರೆನ 'ಅಜ್ಜ ಪಂಡಿತ್ ಶ್ಯಾಮ್ ಲಾಲ್ ವಾಜಪೇಯಿ'ಯೆರ್ ಊರುಡು ಪುದರ್ ಇತ್ತಿನಾರ್. 
* ಅಟಲ್ ವಾಜಪೇಯಿ ಪದವಿನ್ ವಿಕ್ಟೋರಿಯಾ ಕಾಲೇಜಿಡ್ದ್ (ಇತ್ತೆ ಲಕ್ಷ್ಮಿ ಬಾಯಿ ಕಾಲೇಜು) ದೆತೊಂಡೆರ್. ಹಿಂದಿ, ಇಂಗ್ಲಿಸ್ ಬುಕ್ಕೊ ಸಂಸ್ಕೃತ ಬಾಸೆಡ್ ಪಾಂಡಿತ್ಯೊ ಗಳಸ್‌ನ ಅಟಲ್ ರಾಜಕೀಯ ಶಾಸ್ತ್ರೊಡು ಸ್ನಾತಕೋತ್ತರ ಪದವಿನ್ ಕಾನ್ಪುರದ ಡಿ.ಎ.ವಿ ಕಾಲೇಜಿಡ್ದ್  ಪಡೆಯೆರ್. 
* ಕಾನ್ಪುರತ ಲಕ್ಷ್ಮೀಬಾಯಿ ಕಾಲೇಜಿಡ್ ರಾಜಕೀಯ ಶಾಸ್ತ್ರೊಡು ಮಾಸ್ಟರ್ ಡಿಗ್ರಿ ದೆತೊನ್‌ನ ಅಟಲ್ ೧೯೪೨ಗ್ ಕ್ವಿಟ್ ಇಂಡಿಯ ಚಳವಳಿದ ಮುಖಾಂತರ, ಭಾರತೀಯ ಜನಸಂಘೊದ ಸಂಸ್ಥಾಪಕ ಶ್ಯಾಮ್ ಪ್ರಸಾದ್ ಮುಖರ್ಜಿ ಆರೆನ ನಿಕಟವರ್ತಿಯಾದ್ ಬುಲೆಯೆರ್.  ಬುಕ್ಕೊ ರಾಷ್ಟ್ರೀಯ ಸ್ವಯಂ ಸೇವಕ ಸಂಘ (ಆರ್.ಎಸ್.ಎಸ್)ನ್ ಸೇರಿಯೆರ್.  'ವೀರ ಅರ್ಜುನ' ಬುಕ್ಕೊ 'ಪಾಂಚಜನ್ಯ' ಪನ್ಪುನ ರಡ್ಡ್ ಪತ್ರಿಕೆಲೆಗ್ ಪತ್ರಕರ್ತರಾದ್ ಕವಿಯಾದ್ ಸೇವೆ ಸಂದಾದೆರ್.

## ವಾಜಪೇಯಿಯೆರ್ ನಡತ್ ಬತ್ತಿನ ಸಾದಿ
* ೧೯೫೧ - ಭಾರತೀಯ ಜನಸಂಘೊ ಪಕ್ಷೊದ ಸಂಸ್ಥಾಪನೆ
* ೧೯೫೭ - ರಡ್ಡನೇ ಲೋಕಸಭೆಗ್ ಚುನಾಯಿತರಾಯೆರ್
* ೧೯೫೭-೭೭ - ಸಂಸತ್‌ಡ್ ಭಾರತೀಯ ಜನಸಂಘೊ ಪಕ್ಷೊದ ಅಧ್ಯಕ್ಷೆರ್ 
* ೧೯೬೨ - ರಾಜ್ಯ ಸಭೆದ ಸದಸ್ಯೆ 
* ೧೯೬೬-೬೭ - ಸರ್ಕಾರಿ ಖಾತ್ರಿ ಸಮಿತಿದ ಅಧ್ಯಕ್ಷೆರ್  
* ೧೯೬೭ - ನಾಲನೇ ಲೋಕಸಭೆಗ್ ಪೆರ ಚುನಾಯಿತರಾಯೆರ್
* ೧೯೬೭-೭೦ - ಸಾರ್ವಜನಿಕ ಕಾತೆ ಸಮಿತಿಗ್ ಅಧ್ಯಕ್ಷೆರ್ 
* ೧೯೬೮-೭೩ - ಭಾರತೀಯ ಜನಸಂಘೊ ಪಕ್ಷೊದ ಅಧ್ಯಕ್ಷೆರ್ 
* ೧೯೭೧ - ಐನನೇ ಲೋಕಸಭೆಗ್ ಪೆರ ಚುನಾಯಿತರಾಯೆರ್ 
* ೧೯೭೭ - ಆಜನೇ ಲೋಕಸಭೆಗ್ ಪೆರ ಚುನಾಯಿತರಾಯೆರ್  
* ೧೯೭೭-೭೯ - ಕೇಂದ್ರ ವಿದೇಶಾಂಗ ವ್ಯವಹಾರೊಲೆ ಕಾತೆ ಸಚಿವರಾಯೆರ್ 
* ೧೯೭೭-೮೦ - ಜನತಾ ಪಕ್ಷೊದ ಸಂಸ್ಥಾಪಕ ಸದಸ್ಯ
* ೧೯೮೦-೮೪ ಏಳನೇ ಲೋಕಸಭೆಗ್ ಪೆರ ಚುನಾಯಿತರಾಯೆರ್ 
* ೧೯೮೦-೮೬ - ಭಾರತೀಯ ಜನತಾ ಪಕ್ಷದ ಅಧ್ಯಕ್ಷರಾಯೆರ 
* ೧೯೮೦-೮೪, ೧೯೮೬ ಬುಕ್ಕೊ ೧೯೯೩-೯೬ - ಸಂಸತ್‍ಡ್ ಬಿ.ಜೆ.ಪಿ ನಾಯಕರಾಯೆರ್ 
* ೧೯೮೬ - ರಾಜ್ಯಸಭಾ ಸದಸ್ಯರಾಯೆರ್ 
* ೧೯೮೮-೯೦ - ಗೃಹ ಸಮಿತಿ ಸದಸ್ಯರಾಯೆರ್ ಬುಕ್ಕೊ ವ್ಯಾಪಾರ ವ್ಯವಹಾರ ಸಲಹಾ ಸಮಿತಿದ ಸದಸ್ಯರಾಯೆರ್
* ೧೯೯೧-೯೬ - ಪತ್ತನೇ ಲೋಕಸಭೆಗ್ ಪೆರ ಚುನಾಯಿತರಾಯೆರ್  
* ೧೯೯೧-೯೩ - ಸಾರ್ವಜನಿಕ ಕಾತೆ ಸಮಿತಿದ ಅಧ್ಯಕ್ಷೆರ್  
* ೧೯೯೩-೯೬ - ವಿದೇಶಾಂಗ ವ್ಯವಹಾರೊಲೆ ಸಮಿತಿ ಅಧ್ಯಕ್ಷೆರ್  ಬುಕ್ಕೊ ಲೋಕಸಭಾ ವಿರೋಧ ಪಕ್ಷೊದ ನಾಯಕೆರ್ 
* ೧೯೯೬-೯೮  ಪತ್ತೊಂಜನೇ ಲೋಕಸಭೆಗ್ ಪೆರ ಚುನಾಯಿತರಾಯೆರ್ 
* ೧೬ ಮೇ ೧೯೯೬ - ೩೧ ಮೇ ೧೯೯೬ - **ಭಾರತೊದ ಪ್ರಧಾನ ಮಂತ್ರಿಯಾಯೆರ್** 
* ೧೯೯೬-೯೮ - ಲೋಕಸಭೆದ ವಿರೋಧ ಪಕ್ಷೊದ ನಾಯಕರಾಯೆರ್ 
* ೧೯೯೭-೯೮ - ವಿದೇಶಾಂಗ ವ್ಯವಹಾರೊಲೆ ಸಮಿತಿ ಅಧ್ಯಕ್ಷೆರ್ 
* ೧೯೯೮-೯೯ ಪದ್ರಾಡನೆ ಲೋಕಸಭೆಗ್ ಮರುಚುನಾಯಿತರಾಗಿದ್ದು 
* ೧೯೯೮-೯೯ - **ಭಾರತೊದ ಪ್ರಧಾನ ಮಂತ್ರಿ**, ವಿದೇಶಾಂಗ ವ್ಯವಹಾರೊಲೆ ಕಾತೆ ಸಚಿವೆರ್ ಅಂಚನೆ ಹಂಚಿಕೆ ಆವಂತೆ ಒರಿನ ಕಾತೆಲೆ ಸಚಿವೆರ್ 
* ೧೯೯೯-೨೦೦೪ - ಪದಿಮೂಜನೇ ಲೋಕಸಭೆಗ್ ಪೆರ ಚುನಾಯಿತರಾಯೆರ್ 
* ೧೩ ಅಕ್ಟೋಬರ್ ೧೯೯೯ಡ್ದ್ ೧೩ ಮೇ ೨೦೦೪ ಮುಟ್ಟೊ - **ಭಾರತೊದ ಪ್ರಧಾನ ಮಂತ್ರಿ ಆಯೆರ್** 
* ೨೦೦೪ - ಪದಿನಾಲನೇ ಲೋಕಸಭೆಗ್ ಪೆರ ಚುನಾಯಿತರಾಯೆರ್ 
* ೨೦೦೫ - ಸಕ್ರಿಯ ರಾಜಕಾರಣೊಡ್ದ್ ನಿವೃತ್ತಿ ಘೋಷಣೆ ಮಲ್ತೆರ್

### ಸಾಮಾಜಿಕ ಬುಕ್ಕೊ ರಾಜಕೀಯ ಸೇವೆ
# ರಾಷ್ಟ್ರೀಯ ಏಕೀಕರಣ (೧೯೬೧)
# ಓಪನ್ ಸೊಸೈಟಿಯ ಡೈನಮಿಕ್ಸ್ (೧೯೭೭)
# ನ್ಯೂ ಡೈಮೆನ್ಷನ್ಸ್ ಆಫ್ ಇಂಡಿಯಾಸ್ ಫಾರಿನ್ ಪಾಲಿಸಿ (೧೯೭೯)
# ಗಾಯಗಲೆನ್ ಗುಣೊ ಮಾಲ್ಪುನ : ಅಸ್ಸಾಂ ದುರಂತೊದ ಬಗ್ಗಟ್ ವಾಜಪೇಯಿಯೆರೆನ ಮನವಿ (೧೯೮೩)
# ಕುಚಾ ಲೇಖ, ಕುಚಾ ಭಾಸಾನ (೧೯೯೬)
# ಸೆಕ್ಯುಲಾರಾವಾಡಾ: ಭಾರತೀಯ ಪರಿಕಾರಿಪಾಣ (ಡಾ. ರಾಜೇಂದ್ರ ಪ್ರಸಾದ ಸ್ಮರಣ ವಿಕಾರಿ ನಮಲಾ) (೧೯೯೬)
# ಬಿಂದು-ಬಿಂದು ವಿಕಾರ (೧೯೯೭)
# ರಾಜನೀತಿ ಕಿ ರಾಪಾಟಿಲಿ ರಾಹೆಮ್ (೧೯೯೭)
# ಸ್ಕ್ವೇರ್ ಒನ್ಗೆ ಪಿರಪೋಲೆ (೧೯೯೮)
# ನಿರ್ಣಾಯಕ ದಿನಒಲು (೧೯೯೯)
# ಸಕ್ತಿ ಸೇ ಸಂತಿ (೧೯೯೯)
# ವಿಕಾರ-ಬಿಂದು (ಹಿಂದಿ ಆವೃತ್ತಿ, ೨೦೦೦)
# ನಯಿ ಚುನೌಟಿ, ನಯಾ ಅವಸರಾ (ಹಿಂದಿ ಆವೃತ್ತಿ, ೨೦೦೨)
# ಏಷಿಯಾನ್ ಬುಕ್ಕೊ ಏಷ್ಯಾ-ಪೆಸಿಫಿಕ್ ಪ್ರದೇಶದ (೨೦೦೩)

### ಬೂಕುಲು
# ರಾಷ್ಟ್ರೀಯ ಏಕೀಕರಣ (೧೯೬೧)
# ಓಪನ್ ಸೊಸೈಟಿಯ ಡೈನಮಿಕ್ಸ್ (೧೯೭೭)
# ಭಾರತೊದ ವಿದೇಶಾಂಗ ನೀತಿ: ಪೊಸ ಆಯಾಮಒಲು (೧೯೭೭)
# ಅಸ್ಸಾಂ ಸಮಸ್ಯೆ: ದಬ್ಬಾಳಿಕೆದ ಒವ್ವೇ ಪರಿಹಾರ (೧೯೮೧)
# ಅಟಲ್ ಬಿಹಾರಿ ವಾಜ್ ಮೆಮ್ ಟೀನಾ ದಾಸಕ (೧೯೯೨)
# ಕುಚಾ ಲೇಖ, ಕುಚಾ ಭಾಸಾನ (೧೯೯೬)
# ಸೆಕ್ಯುಲಾರಾವಾಡಾ: ಭಾರತೀಯ ಪರಿಕಾರಿಪಾಣ (ಡಾ. ರಾಜೇಂದ್ರ ಪ್ರಸಾದ ಸ್ಮರಣ ವಿಕಾರಿ ನಮಲಾ) (೧೯೯೬)
# ರಾಜನೀತಿ ಕಿ ರಾಪಾಟಿಲಿ ರಾಹೆಮ್ (೧೯೯೭)
# ಸ್ಕ್ವೇರ್ ಒನ್ಗೆ ಹಿಂತಿರುಗಿ (೧೯೯೮)
# ನಿರ್ಣಾಯಕ ದಿನಒಲು (೧೯೯೯)
# ಸಕ್ತಿ ಸೇ ಸಂತಿ (೧೯೯೯)
# ಪ್ರಧಾನ್ ಮಂತ್ರಾಲಯ ಅಟಲ್ ಬಿಹಾರಿ ವಾಜಪೇಯಿ ಕೆ ಚುನೆ ಹ್ಯು ಭೇಷನ (೨೦೦೦)
# ವಾಜಪೇಯಿ ಮೌಲ್ಯಗಳು, ವಿಷನ್ & ವರ್ಸಸ್: ಇಂಡಿಯಾಸ್ ಮ್ಯಾನ್ ಆಫ್ ಡೆಸ್ಟಿನಿ (೨೦೦೧)

### ಕಬಿತೊಲು
# ಮೇರಿ ಇಕಿವಾನಾ ಕವಿತೆಮ್ (೧೯೯೫)
# ಮೇರಿ ಇಕಿವಾನಾ ಕವಿತೆಮ್ (ಹಿಂದಿ ಆವೃತ್ತಿ, ೧೯೯೫)
# ಸಂವೇದನಾ - ಜಗ್ಜಿತ್ ಸಿಂಗ್ ಆರೆನೊಟ್ಟುಗೆ ಒಂಜಿ ಆಲ್ಬಮ್ (೧೯೯೫)
# ನಾಯಿ ದೀಸಾ - ಜಗ್ಜಿತ್ ಸಿಂಗ್ ಆರೆನೊಟ್ಟುಗೆ ಒಂಜಿ ಆಲ್ಬಮ್ (೧೯೯೫)
# ಶ್ರೀತಾ ಕಬಿತಾ (೧೯೯೭)
# ಕ್ಯಾ ಖೊಯಾ ಕ್ಯಾ ಪಾಯ: ಅಟಲ್ ಬಿಹಾರಿ ವಾಜಪೇಯಿ, ವಕ್ತಿತ್ತ್ವ ಔರ್ ಕವಿತೆಮ್ (ಹಿಂದಿ ಆವೃತ್ತಿ, ೧೯೯೯)
# ಇರ್ವತ್ತೊಂಜಿ ಕಬಿತೊಲು (೨೦೦೩)

### ಬಾಸನೊಲು
# ಪ್ರಧಾನಿ ಅಟಲ್ ಬಿಹಾರಿ ವಾಜಪೇಯಿ ಆರೆನ ಆಯ್ಕೆ ಮಾಲ್ತಿನ ಬಾಸನೊಲು (೨೦೦೦)
# ಅಧ್ಯಕ್ಷೆರೆ ವಿಳಾಸೊಲು ೧೯೮೦-೮೬. (೨೦೦೦)
# ಅಧ್ಯಕ್ಷೀಯ ವಿಳಾಸ (೧೯೮೬)
# ಅಧ್ಯಕ್ಷೀಯ ಬಾಸನೊ : ಭಾರತೊದ ಪ್ರತಿನಿಧಿ ಸಭೆ ಅಧಿವೇಶನ, ಭಾಗಲ್ಪುರ್ (ಬಿಹಾರ), ೫, ೬ & ೭ ಮೇ ೧೯೭೨. (೧೯೭೨).
# ಅಟಲ್ ಬಿಹಾರಿ ವಾಜಪೇಯಿ ಬುಕ್ಕೊ ಪೋಖ್ರಾನ್

## ಸನ್ಮಾನೊಲು
# 1992ಗ್, ಪದ್ಮ ವಿಭೂಷಣ.
# 1994ಗ್, ಲೋಕಮಾನ್ಯ ತಿಲಕ್ ಪ್ರಶಸ್ತಿ.
# 1994ಗ್, ಉತ್ತಮ ರಾಜಕೀಯ ಪಟು ಗೌರವ. 
# 1994ಗ್, ಪಂಡಿತ್ ಗೋವಿಂದ್ ವಲ್ಲಭ್ ಪಂತ್ ಪ್ರಶಸ್ತಿ.
# 2015ಗ್ ಭಾರತ ರತ್ನ ಪ್ರಶಸ್ತಿ.,
# 2015ಗ್, ಬಾಂಗ್ಲಾ ವಿಮೋಚನಾ ಯುದ್ಧ ಪ್ರಶಸ್ತಿ.

## ತೀರ್‌ನೆ
ಮೂತ್ರಪಿಂಡ ಬುಕ್ಕೊ ಪಕ್ಷವಾತ ಸಮಸ್ಯೆಡ್ದ್ ಬಚ್ಚಿದಿನ ವಾಜಪೇಯಿಯೆರ್ ಆರೋಗ್ಯೊಡು ಒಂತೆ ದಿನೊ ಪಿರವು ಎಚ್ಚಿಕಮ್ಮಿಯಾಂಡ್.  ಮಧುಮೇಹ ಬುಕ್ಕೊ ನೆತ್ತೆರ್‍ದ ಒತ್ತಡೊ ಸಮಸ್ಯೆಲೆಡ್ದ್ ಆರೆನ್ ಜೂನ್ ೧೧ಗ್ ದೆಹಲಿದ ಏಮ್ಸ್ ಆಸ್ಪತ್ರೆಗ್ ಸೇರಾಯೆರ್. ೨೦೧೮ ಆಗಸ್ಟ್ ೧೬ದ ಕಾಂಡೆಡ್ದೇ ಚಿಕಿತ್ಸೆಗ್ ಸ್ಪಂದಿಸವುನೆನ್ ಕಮ್ಮಿ ಮಲ್ತಿನ ವಾಜಪೇಯಿ ಬೈಯ್ಯಗ್ ೫:೦೫ಗ್ ತೀರಿಯೆರ್.

## ಉಲ್ಲೇಕೊಲು

ವರ್ಗೊ:ರಾಜಕಾರಣಿಲು
ವರ್ಗೊ:ರಾಜಕೀಯ
ವರ್ಗೊ:ಪ್ರಧಾನ ಮಂತ್ರಿ